Kopbeen op bouterrein in Rustenburg gevind‘n Kopbeen. (Foto: Pixabay) ŉ Kopbeen is op ŉ bouterrein in Rustenburg aangetref. Die menslike kopbeen is Dinsdag op die bouterrein van ŉ multimiljard-randse winkelsentrum in Rustenburg, naby die Olympia Park-stadion ontdek. “Ons kan die voorval bevestig en die polisie ondersoek dit,” het polisiewoordvoerder sers. Ofentse Mokgadi gesê. Hy sê forensiese toetse word op die kopbeen uitgevoer. Die winkelsentrum is minder as ŉ kilometer weg van die hoof-taxistaanplek in die stad. Die ontwikkeling van die winkelsentrum is een van die grootste eiendomsbeleggings tans in Rustenburg en sal na verwagting 2 500 werkgeleenthede vir die gemeenskap skep. Die eerste fase van die projek sal na verwagting in April 2021 voltooi wees.